钦定古今图书集成/明伦汇编/氏族典/第287卷 > 黄学海
## 钦定古今图书集成/明伦汇编/氏族典/第287卷 > 黄学海

按《无锡县志》：“学海，字宗于，正色子。正色以言事戍沈
阳，学海从父戍所，补卫诸生。举顺天乡试，擢嘉靖四
十一年进士。除内黄知县，入为户部主事，榷淮税，移
兵部，擢守赣州。所属雩都以丈田事，民哗于邑。议者
将临以兵，学海不许，捕首乱者寘之法，馀众悉解。翁
源贼负险纵掠，学海一鼓枭其渠。未几归。”